pythainlp/thai-wiki-dataset-v4 huggingface dataset:
เอเรนเดล

WHL0137-LS หรือ เอเรนเดล (Earendel แปลว่า “ดาวรุ่งอรุณ” ในภาษาอังกฤษเก่า) ค้นพบในปี 2022 คือ ดาวฤกษ์ที่ไกลที่สุดเท่าที่เคยพบจนถึงปัจจุบัน
การค้นพบ.
รายงานการค้นพบดาวเอเรนเดลโดยกล้องโทรทรรศน์อวกาศฮับเบิลมีขึ้นเมื่อวันที่ 30 มีนาคม พ.ศ. 2565 จากปรากฎการณ์เลนส์ความโน้มถ่วง (gravitational lensing) ของกระจุกดาราจักรด้านหน้าที่ขยายแสงของดาวเอเรนเดล ซึ่งการจำลองด้วยคอมพิวเตอร์ชี้ว่าเกิดการขยายแสงให้สว่างขึ้นหนึ่งพันถึงสี่หมื่นเท่า โดยก่อนหน้านี้กล้องฮับเบิลได้พบแสงนี้แล้วเมื่อวันที่ 7 มิถุนายน 2016, 17 กรกฎาคม 2016, 4 พฤศจิกายน 2019 และ 27 พฤศจิกายน 2019
ดาวมีชื่ออย่างไม่เป็นทางการว่า 'เอเรนเดล' ซึ่งมาจากชื่อภาษาอังกฤษเก่า แปลว่า “ดาวรุ่งอรุณ” (Morning Star) หรือ "Rising Light" นอกจากนี้ ยังคล้องกับชื่อ "เออาเรนดิล" ตัวละครลูกครึ่งเอลฟ์ในนวนิยายตำนานแห่งซิลมาริลของ เจ. อาร์. อาร์. โทลคีน ผู้เดินทางผ่านท้องฟ้าพร้อมกับอัญมณีที่เปล่งประกายราวกับดวงดาว ซึ่งนักดาราศาสตร์ของนาซา Michelle Thaller ยืนยันได้เจตนาอ้างอิงถึงตัวละครตัวนี้ของโทลคีน ส่วนดาราจักรที่เป็นทื่ตั้งของดาวดวงนี้มีชื่อเล่นว่า "Sunrise Arc"
มีการเสนอการสังเกตการณ์โดยฮับเบิลเพิ่มเติมเพื่อวิเคราะห์คุณสมบัติของดาวฤกษ์ยิ่งขึ้น รวมถึงการสำรวจโดยกล้องโทรทรรศน์อวกาศเจมส์ เวบบ์
คุณสมบัติทางกายภาพ.
คาดว่าแสงที่ตรวจพบจากเอเรนเดล ถูกปล่อยออกมาราว 900 ล้านปีหลังจากบิ๊กแบง ดาวดวงนี้วัดได้ว่ามีการเลื่อนไปทางแดง (redshift) ที่ 6.2±0.1 ซึ่งหมายความว่าแสงจากเอเรนเดลใช้เวลาเดินทาง 12.9 พันล้านปี ถึงโลก อย่างไรก็ตาม เนื่องจากการขยายตัวของเอกภพ ตำแหน่งของดาวที่สังเกตได้จึงอยู่ห่างออกไป 28 พันล้านปีแสงในปัจจุบัน 
เอเรนเดลน่าจะมีมวลประมาณ 50 ถึง 100 เท่าของมวลดวงอาทิตย์ เนื่องจากมวลของมันมาก ดาวจึงมีแนวโน้มที่จะระเบิดเป็นซุปเปอร์โนวาแล้วเพียงไม่กี่ล้านปีหลังจากการก่อตัว คาดว่ามีอุณหภูมิยังผลประมาณ 20,000 K (20,000 °C; 36,000 °F) 
เอเรนเดลอาจเป็นดาวฤกษ์ชนิด "Population III stars" ซึ่งหมายความว่าแทบไม่มีองค์ประกอบอื่นใดนอกจากไฮโดรเจนและฮีเลียม
พระอรุณ

อรุณ  หรือ อรุณเทพบุตร เป็นคนบังคับม้าของพระอาทิตย์ (หรือสุริยะ) เทพเจ้าในศาสนาฮินดู โดยเป็นแสงสีแดงของอาทิตย์ที่กำลังขึ้น เขาเป็นบุตรชายของกัศยปะ นักปราชญ์พระเวท เกิดกับวินตา และเป็นพี่ชายของครุฑ พระอรุณมีบุตรสองคนคือสัมปาติและชฏายุ
พระอรุณยังปรากฏอยู่ในวรรณคดีและงานศิลป์ของศาสนาพุทธและเชน ชื่อวัดอรุณราชวรารามราชวรมหาวิหารของประเทศไทยก็ตั้งตามนามของเทพองค์นี้ และในประเทศไทย เคยมีการสร้างลวดลาย "อรุณเทพบุตร" โดยคณะราษฎร สำหรับประดับหน้าบันของพุทธสถานแทนลวดลายพระนารายณ์ทรงสุบรรณ หรือพระอินทร์ทรงช้างเอราวัณ ซึ่งเป็นศิลปะที่ยึดโยงกับพระราชอำนาจของพระมหากษัตริย์ไทย โดยลายอรุณเทพบุตรจะปรากฏเพียงครึ่งตัว มือทั้งสองถือแพนหางนกยูงสื่อถึงความเป็นสารถี คาดว่าลวดลายนี้น่าจะมีความหมายว่า "รุ่งอรุณของชาติในระบอบประชาธิปไตย"
พระเจ้าเกออร์คที่ 5 แห่งฮันโนเฟอร์

พระเจ้าเกออร์คที่ 5 แห่งฮันโนเฟอร์ (Georg Friedrich Alexander Karl Ernst August; 27 พฤษภาคม ค.ศ. 1819 – 12 มิถุนายน ค.ศ. 1878) เป็นกษัตริย์องค์สุดท้ายของฮันโนเฟอร์ พระราชบุตรองค์เดียวและผู้สืบสกุลของกษัตริย์แอ็นสท์ เอากุสท์ รัชกาลของเกออร์คที่ 5 สิ้นสุดลงด้วยสงครามออสโตร-ปรัสเซียหลังจากนั้นปรัสเซีย ก็ผนวกฮันโนเวอร์
แชมเปียนชิปเมเนเจอร์ 3

แชมเปียนชิปเมเนเจอร์ 3  เป็นเกมในซีรีส์แชมเปียนชิปเมเนเจอร์ของเกมคอมพิวเตอร์จัดการฟุตบอล ซึ่งเป็นเกมแรกในยุคสมัยที่สามของซีรีส์ เกมดังกล่าวได้รับการพัฒนาโดยบริษัทสปอตส์อินเตอร์แอกทีฟ และวางจำหน่ายเฉพาะสำหรับพีซีในฤดูใบไม้ผลิ ค.ศ. 1999
รูปแบบการเล่น.
"แชมเปียนชิปเมเนเจอร์ 3" มีอินเทอร์เฟซผู้ใช้และระบบเมนูใหม่ โดยส่วนใหญ่จะใช้แถบเมนูแนวตั้งทางด้านซ้ายของหน้าจอ เช่นเดียวกับแถบเมนูแนวนอนแบบดั้งเดิมที่ด้านบนและด้านล่างของหน้าจอ นอกจากระบบเมนูใหม่แล้ว รูปภาพพื้นหลังที่มีความละเอียดสูงอีกมากก็ได้รับการเพิ่มเข้ามา ซึ่งส่วนใหญ่เกี่ยวข้องกับหน้าจอใดก็ตามที่ผู้เล่นกำลังดูอยู่
เกมนี้มีการเปลี่ยนแปลงเล็ก ๆ น้อย ๆ จำนวนมากในรูปแบบการเล่น รวมถึงระบบจับคู่ที่ได้รับการปรับปรุง, ตารางการฝึกที่ปรับแต่งได้, การแข่งชิงถ้วยจากทั่วโลก, ระบบแทกติกที่เจาะลึกยิ่งขึ้น, ตัวสำรองและทีมเยาวชนที่สมจริง ตลอดจนการสอดแนมผู้เล่นที่ได้รับการปรับปรุง ส่วนการเพิ่มใหม่ที่สำคัญอย่างหนึ่งคือความสามารถในการเล่นเกมแบบหลายผู้เล่นผ่านแลน (LAN) ทำให้มีผู้คนมากถึง 16 คนสามารถแข่งกันเองใน 'โลก' ของเกมเดียวกันได้ โดยสามารถใช้ตัวเลือกนี้เพื่อเล่นผ่านอินเทอร์เน็ตได้เช่นกัน ตลอดจนโหมดหลายผู้เล่นผลัดกันในอุปกรณ์เดียวกันยังได้ขยายเพื่อให้สามารถรองรับผู้เล่นได้ถึง 16 คนในเครื่องเดียวกัน
ฐานข้อมูลของนักฟุตบอลและสตาฟเพิ่มขึ้นเป็น 25,000 คนสำหรับเวอร์ชันนี้ โดยเพิ่มความลึกซึ้งและความสมจริงของเกมอีกครั้ง เนื่องจากฐานข้อมูลผู้เล่นที่เพิ่มขึ้นและการประมวลผลจำนวนมากที่เกมจำเป็นต้องทำ จึงใช้การออกแบบ 'หลายอย่างพร้อมกัน' โดยวิธีนี้ทำให้คอมพิวเตอร์สามารถประมวลผลข้อมูลในเบื้องหลังได้ ในขณะที่ยังคงให้ผู้เล่นทำสิ่งต่าง ๆ เช่น ท่องไปรอบ ๆ เกม, ค้นหาผู้เล่น, เปลี่ยนกลยุทธ์ เป็นต้น
จำนวนลีกที่สามารถเล่นได้เพิ่มขึ้นในภาคนี้จนถึงรวมระบบลีกของสิบห้าประเทศที่สามารถเลือกได้ นับเป็นครั้งแรกของลีกที่สามารถเล่นได้นอกยุโรป
การตอบรับ.
"แชมเปียนชิปเมเนเจอร์ 3" ได้รับการวิจารณ์โดยทั่วไปในเชิงบวก และได้รับการจัดอันดับที่สูงกว่า 85 เปอร์เซ็นต์อย่างสม่ำเสมอ นิตยสาร"พีซี โซน" ให้คะแนนเกมสูงสุด (93 เปอร์เซ็นต์) โดยยกย่องความลึกของฐานข้อมูล และความสะดวกในการใช้ แม้ว่าจะทำงานช้าเด่นชัดในฮาร์ดแวร์รุ่นเก่าก็ตาม
อนึ่ง เกมดังกล่าวได้รับความนิยมในสหราชอาณาจักร โดยมียอดขายที่ 170,000 ชุด
ลอบเนีย

ลอบเนีย  เป็นเมืองในแคว้นมอสโก, รัสเซีย ตั้งอยู่ห่างจากมอสโกไปทางตะวันตกเฉียงเหนือ ประชากร: #เปลี่ยนทาง ; #เปลี่ยนทาง ; #เปลี่ยนทาง ; 30,000 (1970).
ประวัติศาสตร์.
ลอบเนียถูกก่อตั้งขึ้นในปี 1902 และได้รับสถานะเมืองในปี 1961
แดง พระโขนง

แดง พระโขนง เป็นภาพยนตร์ไทยแนวตลกจากค่าย เอ็มพิคเจอร์ส โดยเป็นผลงานการกำกับภาพยนตร์เรื่องแรกของ เฉลิมพล ทิฆัมพรธีรวงศ์ หรือ แจ๊ค แฟนฉัน และเอ็กซ์ วัชระพงษ์ ปัทมะ นำแสดงโดย เมลิค เอเฟ่ ไอย์กูน หรือ วันเฉลิม วัยเด็กจากละครเรื่อง ทองเนื้อเก้า ทางไทยทีวีสีช่อง 3 ร่วมด้วยหม่ำ จ๊กมก และสุเทพ สีใส โดยภาพยนตร์เรื่องนี้ได้บวงสรวงเปิดกล้องวันจันทร์ที่ 12 ตุลาคม พ.ศ. 2563
ภาพยนตร์เรื่องนี้นำตำนานของแดงซึ่งเป็นลูกของแม่นากพระโขนง ที่จริงแล้วตามตำนานไม่ได้บอกว่าลูกของแม่นากเป็นผู้หญิงหรือชายเนื่องจากแม่นากนั้นตายท้องกลม ดังนั้นจึงเป็นความอิสระที่ทำให้ผู้กำกับหยิบมาตีความว่าเป็นผู้ชาย ภาพยนตร์เล่าเรื่องราวหลังจากเหตุการณ์ผีนางนากแห่งทุ่งพระโขนงถูกสมเด็จโตปราบและนำปั้นเหน่งของนางนากไปบำเพ็ญเพียรกับพระมาก จนเวลาผ่านมา 10 ปี เมื่อ แดง ลูกชายของนางนากที่สมเด็จโตไม่ได้นำร่างไปบำเพ็ญเพียรด้วย ได้ออกอาละวาดหลอกหลอนชาวบ้านจนเกิดความโกลาหลครั้งใหญ่ ชาวบ้านจึงต้องหาทางหยุดยั้งผีแดง
งานสร้าง.
ผู้กำกับภาพยนตร์ทั้งสองคนคือ เฉลิมพล ทิฆัมพรธีรวงศ์ และวัชระพงษ์ ปัทมะ เป็นเพื่อนกันมานานตั้งแต่เรียนมหาวิทยาลัย มีอยู่วันหนึ่งเฉลิมพลเกิดแนวคิดที่จะทำภาพยนตร์เกี่ยวกับลูกย่านากขณะที่กำลังขับรถไปกินเหล้าเพราะอกหัก เป็นแนวคิดที่เกิดขึ้นเมื่อ 10 ปีก่อนสร้างเป็นหนัง ได้ร่วมกันพัฒนาต่อกับหม่ำ จ๊กมก ใช้เวลาพัฒนาบทนาน 3 ปี
นักแสดงคนแรกที่ได้รับเลือกมาแสดงคือ โบ๊ท ภูวรักษ์ คำสิงห์ ลูกชายของสมรักษ์ คำสิงห์ มารับบทเป็นศรี หัวโจกของกลุ่ม
รายได้.
ภาพยนตร์เปิดตัววันแรกด้วยรายได้ 8 ล้านบาท สัปดาห์แรกทำรายได้ 30.2 ล้านบาท
อัมเบอร์

<ns>10</ns>
 <id>28064</id>
 <redirect title="แม่แบบ:กล่องข้อมูล สี" />
 <revision>
 <id>116706</id>
 <timestamp>2006-02-26T21:51:18Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>116706</origin>
 <model>wikitext</model>
 <format>text/x-wiki</format>
อัมเบอร์  เป็นรงควัตถุจากดินสีน้ำตาลหรือน้ำตาลแดงที่มีส่วนผสมไอเอิร์นออกไซด์และแมงกานีสออกไซด์ อัมเบอร์ในรูปธรรมชาติมีสีน้ำตาลเหลืองเรียกว่า อัมเบอร์ดิบ (raw umber) เมื่อผ่านความร้อนจะเปลี่ยนเป็นสีน้ำตาลแดงเรียกว่า อัมเบอร์เผา (burnt umber) อัมเบอร์ไม่ใช่คำเรียกสีเฉพาะ แต่หมายถึงกลุ่มสีที่แตกต่างตั้งแต่น้ำตาลเหลือง น้ำตาลแดงถึงน้ำตาลเทา ซึ่งสีเหล่านี้ขึ้นอยู่กับปริมาณไอเอิร์นออกไซด์และแมงกานีสออกไซด์ในดิน อัมเบอร์มีปริมาณแมงกานีสออกไซด์ประมาณ 5–20 เปอร์เซ็นต์ ทำให้มีสีเข้มกว่าโอเคอร์และซีเอนนา
อัมเบอร์มาจากคำภาษาอิตาลี แปลว่าดินแห่งอุมเบรีย ภูมิภาคภูเขาทางตอนกลางของอิตาลีซึ่งเดิมผลิตสารสีนี้ นอกจากนี้คำว่าอัมเบอร์อาจเกี่ยวข้องกับคำภาษาละติน ที่หมายถึงเงามืด
การใช้ในงานศิลปะ.
อัมเบอร์เป็นหนึ่งในสารสีแรก ๆ ที่มนุษย์ใช้งาน โดยพบในจิตรกรรมถ้ำยุคหินใหม่ร่วมกับสีดำ แดงและโอเคอร์ ไม่มีการใช้สารสีน้ำตาลเข้มมากนักในศิลปะสมัยกลางเนื่องจากศิลปินนิยมสีที่สดใส เช่น แดง น้ำเงินและเขียว อัมเบอร์ไม่ได้เป็นสีที่ใช้แพร่หลายในยุโรปจนกระทั่งสิ้นคริสต์ศตวรรษที่ 15 ตามที่จอร์โจ วาซารี จิตรกรและนักเขียนสมัยฟื้นฟูศิลปวิทยาบันทึกว่าอัมเบอร์เป็นสีค่อนข้างใหม่ในยุคของเขา
ต่อมามีการใช้สีอัมเบอร์อย่างกว้างขวางในยุคบาโรกเพื่อทำให้ภาพมีโทนมืดในค่าต่างแสง การาวัจโจและแร็มบรันต์เป็นสองจิตรกรที่เป็นที่รู้จักจากการใช้สีนี้ในผลงาน โดยแร็มบรันต์มักใช้อัมเบอร์ในการทำให้สีน้ำตาลในภาพดูรุ่มรวยมากขึ้น รวมถึงใช้เป็นสีพื้นและผสมกับสารสีอื่นเพื่อให้ภาพแห้งเร็วขึ้น โยฮันเนิส เฟอร์เมร์เป็นจิตรกรอีกคนที่ใช้อัมเบอร์เพื่อให้เงาบนผนังในภาพดูอบอุ่นและกลมกลืนขึ้น
ล่วงถึงคริสต์ศตวรรษที่ 19 จิตรกรลัทธิประทับใจหลายคนต่อต้านการใช้สีอัมเบอร์และสีดินอื่น ๆ กามีย์ ปีซาโรปฏิเสธ "สีดินที่ดูเก่าและทึม" ในจานสีของเขา จิตรกรลัทธิประทับใจมักผสมสีน้ำตาลเองจากสีแดง เหลือง เขียว น้ำเงินและสารสีอื่น ๆ โดยเฉพาะสีน้ำเงินโคบอลต์และสีเขียวมรกตซึ่งเป็นสีสังเคราะห์ที่เกิดขึ้นไม่นานในช่วงนั้น
สารสีอัมเบอร์ธรรมชาติเริ่มถูกแทนที่ด้วยสารสีสังเคราะห์ในคริสต์ศตวรรษที่ 20 ปัจจุบันยังคงมีการผลิตอัมเบอร์ธรรมชาติโดยมีไซปรัสเป็นแหล่งสำคัญ
ทางหลวงแผ่นดินหมายเลข 363

ทางหลวงแผ่นดินหมายเลข 363 (สายศูนย์ราชการระยอง – นิคมอุตสาหกรรมมาบตาพุด) เป็นทางหลวงแผ่นดินในจังหวัดระยอง มีระยะทางตลอดทั้งสาย 7.949 กิโลเมตร เป็นถนนขนาด 4 ช่องจราจรสวนทางไป-กลับตลอดสาย โดยทางหลวงสายนี้เริ่มต้นที่แยกสวนสมเด็จย่าฯ ตัดกับทางหลวงแผ่นดินหมายเลข 36 ตำบลทับมา อำเภอเมืองระยอง ไปทางทิศตะวันตก ผ่านทางลอดแยกเนินสำลี ตัดกับถนนสุขุมวิท ที่ตำบลเนินพระ ไปสิ้นสุดที่ถนนไอ-10 ในตำบลมาบตาพุด ใน นิคมอุตสาหกรรมมาบตาพุด เป็นเส้นทางในความรับผิดชอบของแขวงทางหลวงระยอง
วัดกุงเปา

วัดกุงเปา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน
เมื่อสมัยเจ้าฟ้าโกหล่านมาเมืองแม่ฮ่องสอนได้สร้างวัดไว้สี่มุมของเมือง คือ วัดผาอ่าง (ทิศเหนือ) วัดกุงเปา (ทิศตะวันตก) วัดกุงตึง (ทิศใต้) และวัดพระธาตุดอยกิ่วขมิ้น (ทิศตะวันออก) หลักฐานการก่อสร้างเริ่มแรกไม่แน่ชัด เท่าที่ทราบ ประมาณ พ.ศ. 2451 ระบุว่าพระชัยวงศ์เป็นเจ้าอาวาส หลังจากพระชัยวงศ์มรณภาพ ได้นิมนต์พระสีลวโร จากวัดปางล้อมาเป็นเจ้าอาวาส ต่อมาเกิดไฟป่าทำให้เผาผลาญวัดจนหมดสิ้น พระสีลวโร พร้อมด้วยลูกศิษย์ได้ย้ายมาก่อตั้งวัดขึ้นใหม่ เป็นวัดจ่าตี่ (วัดดอนเจดีย์) ปัจจุบัน วัดกุงเปาจึงกลายเป็นวัดร้างตั้งแต่นั้นมา จนถึง พ.ศ. 2533 พระจินละจิตตสุโภ มาจำพรรษา ชาวบ้านกุงเปาและบ้านนาหมากปินจึงได้ช่วยกันพัฒนาวัด จนถึงพ.ศ. 2540 พระจินละจิตตสุโภ ได้มรณภาพลง ชาวบ้านจึงได้นิมนต์พระจากวัดจองคำคือพระปันทุละ มาเป็นเจ้าอาวาสในเวลาต่อมา พระปันทุละได้ลาสิขาใน พ.ศ. 2542 จึงได้มีการนิมนต์พระหง่วยมาเป็นเจ้าอาวาสได้ประมาณหนึ่งปีท่านก็ได้มรณภาพ ต่อมามีพระสมชาย สุภาจาโร ที่ได้นิมนต์มาจากวัดปางหมู ท่านได้พัฒนาวัดขึ้นใหม่ จนถึงแก่มรณภาพเมื่อปี พ.ศ. 2562 ต่อมาพระอธิการสรยุทธ มหพฺพโล (ครูบาแสน) ได้มารับตำแหน่ง เจ้าอาวาส อย่างเป็นทางการ รูปแรก ของวัดกุงเปา ได้เข้ามาพัฒนาวัด จนถึงปัจจุบัน 
วัดกุงเปาตั้งวัดเมื่อวันที่ 5 เมษายน พ.ศ. 2556
อาคารเสนาสนะภายในวัดยังไม่ค่อยมีอะไรมากนักเนื่องจากเป็นวัดที่เพิ่งสร้างและได้รับการบูรณะใหม่ มีเพียงเจดีย์ที่สร้างเป็นศิลปกรรมแบบพม่าผสมไทใหญ่และศาลาการเปรียญ
ทางหลวงแผ่นดินหมายเลข 364

ทางหลวงแผ่นดินหมายเลข 364 หรือ ถนนเลี่ยงเมืองระยอง เป็นทางหลวงแผ่นดินในตัวอำเภอเมืองระยอง จังหวัดระยอง มีระยะทางสั้น ๆ ตลอดทั้งสาย 3.909 กิโลเมตร เป็นถนนขนาด 4–6 ช่องจราจรไป–กลับ ตลอดทั้งสาย โดยเริ่มต้นที่ทางแยกขนส่ง ตัดกับถนนสุขุมวิท แล้วไปทางทิศตะวันออกเฉียงเหนือผ่านสถานีขนส่งผู้โดยสารแห่งที่ 2 จังหวัดระยอง แล้วไปสิ้นสุดที่ทางแยกเลี่ยงเมืองระยอง ตัดกับทางหลวงแผ่นดินหมายเลข 36 เป็นเส้นทางในความรับผิดชอบของแขวงทางหลวงระยอง
ญิยู-ยอร์ก

ญิยู-ยอร์ก  หรือ นิวยอร์ก  เป็นชุมชนเมืองในเขตเมืองตอแรตสก์  เขตบัคมุต  แคว้นดอแนตสก์  ตั้งอยู่ริมแม่น้ำกรือวึย  ห่างจากใจกลางนครดอแนตสก์ไปทางทิศเหนือ-ตะวันออกเฉียงเหนือ 37.9 กิโลเมตร โดยในช่วงระหว่างปี พ.ศ. 2494 ถึง 2564 ชุมชนนี้มีชื่อว่า นอว์ฮอรอดสแก 
ญิยู-ยอร์กอยู่ภายใต้การปกครองของเมืองตอแรตสก์ ซึ่งอยู่ห่างไปทางเหนือประมาณ 10 กิโลเมตร ประชากรของญิยู-ยอร์กมีประมาณ 9,917 คน (พ.ศ. 2564) 
ประวัติ.
การตั้งถิ่นฐานปรากฏบนแผนที่เป็นครั้งแรกเมื่อปี พ.ศ. 2389 ในชื่อ "ญิยู-ยอร์ก" โดยตั้งอยู่ในเขตผู้ว่าการเยคาเตรีนาสลัฟ  ของจักรวรรดิรัสเซีย ตามข้อมูลอย่างเป็นทางการ ในปี พ.ศ. 2402 ชุมชนประกอบด้วย 13 ครัวเรือน เป็นชาย 45 คน หญิง 40 คน มีการตั้งโรงงาน นิคมได้รับการตั้งชื่ออย่างเป็นทางการว่า "ออแลกซันดริวสแก"  ซึ่งที่มาของชื่อไม่ปรากฏชัดเจน
ชาวคริสต์เมนโนไนต์ที่พูดภาษาเยอรมันได้ซื้อพื้นที่นี้ในปี พ.ศ. 2432 และในปี พ.ศ. 2435 ได้ก่อตั้งนิคมญิยู-ยอร์กขึ้นจากการตั้งชุมชนแรกเริ่มเจ็ดแห่ง ต่อมาในปี พ.ศ. 2484 ผู้มีเชื้อสายเยอรมันทุกคนที่ยังคงอาศัยอยู่ในญิยู-ยอร์กได้ถูกเนรเทศไปยังคาซัคสถาน
ชุมชนเมืองนี้เคยรุ่งเรืองด้วยอุตสาหกรรม แต่ตกต่ำลงหลังสงครามโลกครั้งที่หนึ่ง
เมื่อวันที่ 19 ตุลาคม พ.ศ. 2494 โดยคำสั่งของรัฐสภาโซเวียตแห่งสาธารณรัฐสังคมนิยมโซเวียตยูเครน  ชุมชนได้เปลี่ยนชื่อเป็นนอว์ฮอรอดสแก
ชุมชนเมืองนี้ตั้งอยู่ใกล้แนวหน้าในฝั่งของกองทัพบกยูเครนที่ตรึงอยู่กับกองกำลังของสาธารณรัฐประชาชนดอแนตสก์ที่ได้รับการสนับสนุนจากรัสเซียระหว่างสงครามในดอนบัส ความขัดแย้งนี้ซึ่งเริ่มต้นขึ้นในกลางเดือนเมษายน พ.ศ. 2557 ซึ่งนำความสูญเสียชีวิตทั้งพลเรือนและทหาร ตลอดจนสร้างความเสียหายต่อที่อยู่อาศัยและทรัพย์สิน มีรายงานว่าเมื่อวันที่ 8 พฤศจิกายน พ.ศ. 2559 พลเรือนรายหนึ่งในชุมชนเสียชีวิตจากการถูกซุ่มยิง ในเดือนกรกฎาคม พ.ศ. 2564 มือกอลา แลนกอ  นายกสภาท้องถิ่น กล่าวว่าตั้งแต่เริ่มต้นความขัดแย้งมีประชาชนถูกสังหารไปแล้วห้าคน
วันที่ 3 กุมภาพันธ์ พ.ศ. 2564 ได้มีการยื่นคำขอเปลี่ยนชื่อชุมชนกลับไปเป็นญิยู-ยอร์ก โดยฝ่ายบริหารพลเรือน–ทหารของแคว้นดอแนตสก์ และได้รับการอนุมัติจากคณะกรรมการรัฐสภายูเครนว่าด้วยองค์กรแห่งอำนาจรัฐ การปกครองตนเองในท้องถิ่น การพัฒนาระดับภูมิภาค และการวางผังเมือง (เห็นชอบ 18 เสียง และคัดค้าน 1 เสียง) เมื่อวันที่ 1 กรกฎาคม พ.ศ. 2564 รัฐสภายูเครนมีมติเปลี่ยนชื่อชุมชนเมืองอย่างเป็นทางการกลับไปเป็นชื่อเดิมคือญิยู-ยอร์ก (ได้รับการสนับสนุนจากผู้แทนราษฎร 301 เสียง งดออกเสียง 25 และคัดค้าน 1 เสียง)
ในปี พ.ศ. 2564 วิกตอรียา อาแมลีนา  นักเขียนที่มีชื่อเสียงชาวยูเครน ซึ่งบรรพชนของสามีมาจากชุมชนญิยู-ยอร์ก ได้ก่อตั้ง "เทศกาลวรรณกรรมยูเครนญิยู-ยอร์ก"  โดยงานครั้งแรกจัดขึ้นในเดือนตุลาคม พ.ศ. 2564
ประชากร.
จากการสำมะโนประชากรของยูเครน พ.ศ. 2544 มีสัดส่วนผู้ใช้ภาษาแม่ดังนี้
ขุนชนานิเทศ (เซียวเซอะ ทองตัน)

ขุนชนานิเทศ (เซียวเซอะ ทองตัน) หรือ ตันเซียวเชอะ ผู้เป็นต้นตระกูลทองตัน เกิดที่ตำบลน่ำฮั้ว มณฑลฮกเกี้ยน จีนแผ่นดินใหญ่ เกิดปีฉลู เกิดราว ๆ ปี พ.ศ. 2408 เดินทางมาภูเก็ตตั้งแต่อายุราว 11 ปี ในปี พ.ศ. 2419 
ได้รับพระราชทานบรรดาศักดิ์จากรัชกาลที่ 6 เป็น “ขุนชนานิเทศ” มีตำแหน่งทางราชการเป็นกำนันตำบลทุ่งคา เมืองภูเก็ต และได้ขอตั้งนามสกุล “ทองตัน” เมื่อปี พ.ศ. 2458 ขณะดำรงตำแหน่ง กำนัน สังกัดกระทรวงมหาดไทย
ขุนชนานิเทศถึงแก่กรรมเมื่อปี พ.ศ. 2471 สิริอายุ 63 ปี (ส่วนปี พ.ศ. 2469 พบหลักฐานว่าเป็นปีที่ทำพินัยกรรม ไม่ใช่ปีที่มรณะ)
การงาน.
เปิดร้านขายของชำบนถนนถลาง ชื่อร้าน “สุ่ยหิ้นจั่ง” เป็นตึกสไตล์ชิโน-โปรตุกีส (ปัจจุบันได้มีการบูรณะทำเป็นเกสท์เฮาส์ “ถลาง เกสท์เฮ้าส์”) และการค้าส่งออกหอม กระเทียม พริกไทย ระหว่างภูเก็ต ตรังและปีนัง 
ในปี พ.ศ. 2458 ได้สร้างบ้านสองชั้นแบบครึ่งตึกครึ่งไม้ หลังคามุมกระเบื้องดินเผา ต่อมาจึงสร้างอาคารด้านหลังเพิ่มเติม ซึ่งกลายเป็น “บ้านทองตัน” ในเวลาต่อมา อยู่ตรงหัวมุมถนนดีบุกกับถนนเทพกระษัตรี (ถูกจัดเป็นหนึ่งในอังมอเหลา จังหวัดภูเก็ต ที่มีสถาปัตยกรรมแนวยุโรป) 
จากนั้นก็เริ่มทำกิจการเหมืองแร่ดีบุก ที่เหมืองป้อซ่าง (บริเวณถนนเจ้าฟ้า ตรงกันข้ามกับโรงเรียนดาวรุ่งวิทยา ในปัจจุบัน) และกิจการห้องเช่า ห้องแถว แถวบางเหนียว ถนนภูเก็ต แถวน้ำ แถวถนนรัษฎา และถนนถลาง รวมแล้วไม่ต่ำกว่า 300 หลัง 
นอกจากนี้ยังได้สร้างโรงอุปรากรจีน (โรงงิ้ว หรือโรงละคร) ซึ่งต่อมาได้พัฒนากิจการเป็น “โรงภาพยนตร์เฉลิมตัน” เมื่อปี พ.ศ. 2472 พบบางหลักฐาน เช่น บัตรสมนาคุณ สะกดว่า "เฉลิมตันติ" แต่อ่านว่า "เฉลิมตัน" ก่อนจะเปลี่ยนเป็น "โรงภาพยนตร์สยาม" เมื่อปี พ.ศ. 2517 และได้เลิกกิจการไปแล้ว คาดว่าเลิกกิจการประมาณปี พ.ศ. 2522 ปัจจุบันเปลี่ยนเป็นสถานออกกำลังกาย
ยศ/บรรดาศักดิ์.
ตันเซียวเชอะ ได้รับพระราชทานบรรดาศักดิ์จากรัชกาลที่ 6 เป็น “ขุนชนานิเทศ” มีตำแหน่งทางราชการเป็นกำนันตำบลทุ่งคา เมืองภูเก็ต (หรือที่ตั้งย่านเมืองเก่าภูเก็ตในปัจจุบัน) เนื่องจากได้สร้างสาธารณประโยชน์ต่าง ๆ ได้แก่ 
การสมรส และครอบครัว.
ขุนชนานิเทศ มีภรรยา 2 คน ได้แก่
ภรรยาคนแรกเป็นคนไทย ชื่อ นางนุ้ย แซ่อึ๋ง เป็นชาวจังหวัดตรัง มีบุตรด้วยกัน 3 คน เป็นชายทั้งหมด ได้แก่
ภรรยาคนที่ 2 ของขุนชนานิเทศ ไม่มีบุตรด้วยกัน
นอกจากนี้ขุนชนานิเทศยังมีบุตรบุญธรรมอีก 1 คน เป็นผู้หญิง
สุสาน.
สุสานที่ฝังศพของขุนชนานิเทศ อยู่ที่สุสานควนลิ้มซ้าน (ชื่อทางการ: ควนหงิมสั้น) ตำบลกะทู้ อำเภอกะทู้ จ.ภูเก็ต ถือเป็นสุสานต้นตระกูลทองตัน และมีสุสานที่ตั้งอยู่บริเวณใกล้ ๆ กันได้แก่ ขุนตันติวณิชกรรม (พ่อของ เฉลิม ทองตัน) และ หลวงชนาทรนิเทศ ตามลำดับ
สะอาดนักต้องรักให้เข็ด

สะอาดนักต้องรักให้เข็ด  เป็นซีรีส์โทรทัศน์ของเกาหลีใต้ปี 2018 นำแสดงโดย คิม ยู-จ็อง, ยุน คยุน-ซัง และ ซง แจ-ลิม สร้างจากเว็บตูนยอดนิยมที่มีชื่อเดียวกันโดย Aengo ซึ่งตีพิมพ์ครั้งแรกโดย KakaoPage ในปี ค.ศ. 2013 และตีพิมพ์ครั้งที่สองโดย Comico Korea ในปี ค.ศ. 2015 ออกอากาศทุกวันจันทร์และวันอังคารทางช่องเจทีบีซี ช่วงเวลา 21:30 น. (เวลามาตรฐานเกาหลี) ตั้งแต่วันที่ 26 พฤศจิกายน ค.ศ. 2018 ถึงวันที่ 4 กุมภาพันธ์ ค.ศ. 2019
เรื่องย่อ.
ชัง ซ็อง-กย็อล เขาเป็นหลานชายของประธานบริษัท AG Group บริษัทก่อสร้างและพัฒนาอสังหาริมทรัพย์ขนาดใหญ่ ส่วนแม่ของเขาเป็นแม่เลี้ยงเดี่ยวที่เปิดร้านขายสูท ขณะที่เขาเป็นเจ้าของบริษัทรับทำความสะอาดแต่เขากลับกลัวเชื้อโรคมาก เขาได้พบกับ กิล โอ-ซล หญิงสาวอดีตนักวิ่งของโรงเรียนซึ่งทำงานพาร์ทไทม์เพื่อหาเงินส่งตัวเองเรียนปริญญาตรีที่มหาวิทยาลัย เธออาศัยอยู่กับพ่อของเธอซึ่งเป็นพนักงานทำความสะอาดแบบลูกจ้างชั่วคราวของเขตและ กิล โอ-ดล น้องชายของเธอ ซึ่งเป็นนักกีฬาเทควันโดของโรงเรียน เขาใฝ่ฝันที่จะเข้าร่วมทีมเทควันโดทีมชาติเพื่อไปแข่งขันกีฬาโอลิมปิกที่โตเกียว ซึ่งเธอได้เข้ามาเป็นพนักงานใหม่ในบริษัทของเขา จนพัฒนากลายเป็นความรัก แต่สุดท้ายความจริงก็ปรากฏว่าตาของเขาเป็นต้นเหตุการตายของแม่ของ โอ-ซล และ โอ-ดล
คุณอาฮาเรนนี่เข้าใจยากจริง ๆ นะ

คุณอาฮาเรนนี่เข้าใจยากจริง ๆ นะ (; โรมาจิ: "Aharen-san wa Hakarenai") เป็นซีรีส์มังงะญี่ปุ่น เขียนเรื่องและวาดภาพโดยอาซาโตะ มิซุ เริ่มเผยแพร่ในบริการ"โชเน็งจัมป์+" ของสำนักพิมพ์ชูเอชะตั้งแต่เดือนมกราคม พ.ศ. 2560 ถึงเดือนเมษายน พ.ศ. 2566 และรวบรวมตีพิมพ์เป็นหนังสือการ์ตูนรวมเล่ม ("ทังโกบง") ถึงเล่มที่ 17 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะโทรทัศน์ดัดแปลงผลิตโดยสตูดิโอเฟลิกซ์ฟิล์ม เริ่มออกอากาศในเดือนเมษายน พ.ศ. 2565 ทางผังรายการ Animeism ฤดูกาลที่ 2 ออกอากาศตั้งแต่เดือนเมษายนถึงมิถุนายน พ.ศ. 2568
ให้เสียงโดย: อิโนริ มินาเซะ
ให้เสียงโดย: ทากูมะ เทราชิมะ
ให้เสียงโดย: M.A.O
ให้เสียงโดย: คานะ ฮานาซาวะ
ให้เสียงโดย: เท็ตสึยะ คากิฮาระ
ให้เสียงโดย: โทโมริ คุสึโนกิ
ให้เสียงโดย: ยูริเอะ โคซากาอิ
ให้เสียงโดย: ริกะ นางาเอะ
ให้เสียงโดย: นัตสึมิ ฟุจิวาระ
ให้เสียงโดย: มาริอะ ซาชิเดะ
ให้เสียงโดย: มิซากิ คูโนะ
ให้เสียงโดย: รินะ ฮิดากะ
ให้เสียงโดย: นาโอะ โทยามะ
เทศบาลตำบลคลองแสนแสบ

เทศบาลตำบลคลองแสนแสบ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 5, 7–12 และบางส่วนของหมู่ 3–4, 6 ตำบลบางขนาก (เฉพาะนอกเขตเทศบาลตำบลบางขนาก) ในอำเภอบางน้ำเปรี้ยว จังหวัดฉะเชิงเทรา ในปี พ.ศ. 2564 เขตเทศบาลมีประชากร 3,464 คน
เทศบาลตำบลคลองแสนแสบเดิมมีฐานะเป็นสภาตำบลที่จัดตั้งขึ้นใน พ.ศ. 2516 แล้วได้รับการยกฐานะเป็นองค์การบริหารส่วนตำบลในวันที่ 30 มกราคม พ.ศ. 2539 ในวันที่ 31 พฤษภาคม พ.ศ. 2555 กระทรวงมหาดไทยให้เปลี่ยนชื่อองค์การบริหารส่วนตำบลบางขนาก เป็น องค์การบริหารส่วนตำบลคลองแสนแสบ เนื่องจากองค์การบริหารส่วนตำบลบางขนากมีชื่อพ้องกับองค์กรปกครองส่วนท้องถิ่นภายในตำบลเดียวกัน คือ เทศบาลตำบลบางขนาก ทำให้เข้าใจผิดและเกิดความสับสนในการติดต่อราชการ และจัดตั้งเป็น เทศบาลตำบลคลองแสนแสบ ตามประกาศกระทรวงมหาดไทยภายในวันเดียวกัน
พื้นที่เทศบาลตำบลอยู่บริเวณทิศตะวันออกเฉียงเหนือของอำเภอบางน้ำเปรี้ยว พื้นที่เทศบาลอยู่ห่างจากที่ว่าการอำเภอบางน้ำเปรี้ยว 9.4 กิโลเมตร อยู่ห่างจากศาลากลางจังหวัดฉะเชิงเทราประมาณ 28.3 กิโลเมตร อยู่ห่างจากกรุงเทพมหานครประมาณ 80.2 กิโลเมตรตามทางรถยนต์ มีพื้นที่รับผิดชอบทั้งหมด 26.6 ตารางกิโลเมตรหรือคิดเป็น 16,625.0 ไร่ พื้นที่เทศบาลมีคลองแสนแสบไหลผ่านซึ่งเป็นคลองที่ขุดขึ้นตามพระราชดำริของพระบาทสมเด็จพระนั่งเกล้าเจ้าอยู่หัว โดยขุดตั้งแต่หัวหมากไปจนถึงบางขนาก เพื่อใช้เป็นเส้นทางลำเลียงเสบียงอาหารและยุทโธปกรณ์ เพื่อใช้ในการทำศึกกับญวน เมื่อเสร็จศึกญวนแล้วทั้งสองฝั่งคลองได้มีไร่นาเกิดขึ้นเป็นอันมากและกลายเป็นเส้นทางคมนาคมสำคัญระหว่างเมืองฉะเชิงเทรากับกรุงเทพมหานคร จึงเป็นที่มาของชื่อเทศบาล
องค์การบริหารส่วนตำบลบางน้ำเปรี้ยว

องค์การบริหารส่วนตำบลบางน้ำเปรี้ยว เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 3–16 และครอบคลุมพื้นที่บางส่วนของหมู่ที่ 2 ของตำบลบางน้ำเปรี้ยว (เฉพาะนอกเขตเทศบาลตำบลบางน้ำเปรี้ยว) ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสภาตำบลบางน้ำเปรี้ยวใน พ.ศ. 2516 ก่อนที่จะได้รับการจัดตั้งเป็นองค์การบริหารส่วนตำบลบางน้ำเปรี้ยวใน พ.ศ. 2539 ปัจจุบันในเขตองค์การบริหารส่วนตำบลบางน้ำเปรี้ยวมีประชากร 8,272 คน
องค์การบริหารส่วนตำบลโพรงอากาศ

โพรงอากาศ เป็นองค์กรปกครองส่วนท้องถิ่นประเภทองค์การบริหารส่วนตำบลที่ครอบคลุมพื้นที่ทั้งหมดของหมู่ที่ 1–3, 7–18 และพื้นที่บางส่วนของหมู่ที่ 4–6 ของตำบลโพรงอากาศ (เฉพาะนอกเขตเทศบาลตำบลบางน้ำเปรี้ยว) ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสภาตำบลในปี พ.ศ. 2516 และยกฐานะขึ้นเป็นองค์การบริหารส่วนตำบลในปี พ.ศ. 2538 ในปี พ.ศ. 2564 มีประชากรทั้งหมด 7,852 คน
ที่ตั้งและอาณาเขต.
องค์การบริหารส่วนตำบลโพรงอากาศมีอาณาเขตติดต่อกับเขตการปกครองข้างเคียงดังนี้
องค์การบริหารส่วนตำบลดอนฉิมพลี

องค์การบริหารส่วนตำบลดอนฉิมพลี เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 2–17, 19 และครอบคลุมพื้นที่บางส่วนของหมู่ที่ 1, 18 ของตำบลดอนฉิมพลี (เฉพาะนอกเขตเทศบาลตำบลดอนฉิมพลี) ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสภาตำบลดอนฉิมพลีใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลดอนฉิมพลีในวันที่ 3 มีนาคม พ.ศ. 2538 ปัจจุบันในเขตองค์การบริหารส่วนตำบลดอนฉิมพลีมีประชากร 13,020 คน
องค์การบริหารส่วนตำบลศาลาแดง (จังหวัดฉะเชิงเทรา)

องค์การบริหารส่วนตำบลศาลาแดง เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 6–22 และครอบคลุมพื้นที่บางส่วนของหมู่ที่ 2, 5 ของตำบลศาลาแดง (เฉพาะนอกเขตเทศบาลตำบลศาลาแดง) ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสภาตำบลศาลาแดงใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลศาลาแดงในวันที่ 3 มีนาคม พ.ศ. 2538 ปัจจุบันในเขตองค์การบริหารส่วนตำบลศาลาแดงมีประชากร 8,652 คน
ทางหลวงแผ่นดินหมายเลข 372

ทางหลวงแผ่นดินหมายเลข 372 หรือ ถนนเลี่ยงเมืองอรัญประเทศ เป็นทางหลวงแผ่นดินใน อำเภออรัญประเทศ จังหวัดสระแก้ว มีระยะทางสั้น ๆ ตลอดทั้งสาย 5.371 กิโลเมตร เดิมเป็นถนนขนาด 2 ช่องจราจร และได้รับการขยายเป็น 4 ช่องจราจรไป-กลับ แล้วเสร็จในปี พ.ศ. 2564 โดยเริ่มต้นบนกิโลเมตรที่ 287+991 ของ ทางหลวงแผ่นดินหมายเลข 33 ที่ตำบลบ้านด่าน ไปทางตะวันออกผ่านทางหลวงชนบท สก.2014 แล้วไปบรรจบกับทางหลวงแผ่นดินหมายเลข 348 ที่ตำบลบ้านใหม่หนองไทร เป็นเส้นทางในความรับผิดชอบของแขวงทางหลวงสระแก้ว (วัฒนานคร)
Aalenirhynchia

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
Aalenirhynchia เป็นสกุลย่อยของแบรคิโอพอดที่สูญพันธุ์แล้ว พบในชั้นหินอาลีเนียนในกลอสเตอร์เชอร์ ประเทศอังกฤษ "Aalenirhynchia" เป็นสิ่งมีชีวิตพื้นทะเลที่เกาะอยู่กับที่ กรองสิ่งแขวนลอยเป็นอาหาร เดิมถือเป็นสกุลหนึ่ง แต่ต่อมาวิลเลียมส์และคณะจัดจำแนกใหม่เป็นสกุลย่อย "Rhynchonelloid" เมื่อ พ.ศ. 2545
Aaptos

Aaptos เป็นสกุลของฟองน้ำทะเลในวงศ์ Suberitidae
จอห์น เอดเวิร์ด เกรย์เป็นบุคคลแรกที่อธิบายสกุลนี้ เมื่อ ค.ศ. 1867
สปีชีส์.
สปีชีส์ต่อไปนี้จัดอยู่ในสกุล "Aaptos":
<templatestyles src="Div col/styles.css"/>
Aaptos aaptos

Aaptos aaptos เป็นสปีชีส์ของฟองน้ำทะเลในวงศ์ Suberitidae ได้รับการอธิบายเป็นครั้งแรกเมื่อปี 1864
A. "aaptos" มีสารประกอบที่สามารถยับยั้งตัวรับอะดรีเนอจิก แม้ว่า A. "aaptos" เป็นพิษสูงต่อปลา แต่ก็เป็นอาหารของเต่ากระ "Eretmochelys imbricata"
พบว่าสารสกัดเมธานอลที่ได้จาก Aaptos aaptos ลดสารต้านอนุมูลอิสระในเซลล์มะเร็งได้ เป็นการเพิ่มความเครียดออกซิเดชัน (oxidative stress) อย่างเลือกเซลล์เป้าหมาย
Aaptos conferta

Aaptos conferta เป็นสปีชีส์ของฟองน้ำทะเลในวงศ์ Suberitidae และพบในประเทศนิวซีแลนด์ สปีชีส์นี้ได้รับการอธิบายเป็นครั้งแรกในปี 1994 โดย Michelle Kelly-Borges & Patricia Bergquist
Aaptos globosa

Aaptos globosa เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายเป็นครั้งแรกในปี 1994 โดย Michelle Kelly-Borges และ Patricia Bergquist
พบ A. "globosa" ได้ในแหล่งน้ำตามเกาะเหนือของประเทศนิวซีแลนด์
Aaptos glutinans

Aaptos glutinans เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายเป็นครั้งแรกในปี 2011 พบในท้องที่เฟร์นันดูจีนอโรนยาและอาตอลดัสรอกัส (Piscina das Âncoras, Rocas Atoll) รัฐรีโอกรันดีโดนอร์เต บราซิล
Aaptos kanuux

Aaptos kanuux เป็นสปีชีส์ของฟองน้ำทะเลในวงศ์ Suberitidae
ตั้งชื่อตามคำในภาษาอูนางัค/อะลิวต์ที่แปลว่าหัวใจ
การค้นพบ.
กรีนพีซประกาศการค้นพบในวันที่ 28 เมษายน ค.ศ. 2008 ค้นพบในฤดูร้อนของปี 2007 ในขณะที่กำลังสำรวจหุบเขาระดับลึกใต้ทะเลแบริง Kenneth Lowyck ค้นพบสปีชีส์นี้ในขณะที่สำรวจก้นหุบเขาด้วยเรือดำน้ำ DeepWorker 2000 George Pletnikoff นักรณรงค์ในโครงการมหาสมุทรอะแลสกาของกรีนพีซและชาวอูนางัค/อะลิวต์จากเกาะเซนต์จอร์จได้รับเกียรติเป็นผู้ตั้งชื่อฟองน้ำชนิดนี้ และเลือกคำในภาษาอูนางัค/อะลิวต์ที่แปลว่าหัวใจเป็นชื่อ
Aaptos tenta

Aaptos tentum เป็นสปีชีส์ของฟองน้ำทะเลในวงศ์ Suberitidae สปีชีส์นี้ได้รับการอธิบายในปี 1994 โดยมิเชลล์ เคลลี-บอร์เฆสและแพทริเซีย เบิร์กควิสท์
ทางหลวงแผ่นดินหมายเลข 310

ทางหลวงแผ่นดินหมายเลข 310 (สายทางเข้าพระพุทธบาทสระบุรี) เป็นทางหลวงแผ่นดินในจังหวัดสระบุรี มีระยะทางสั้น ๆ ตลอดทั้งสาย 1.975 กิโลเมตร เป็นถนนขนาด 4 ช่องจราจรไป-กลับตลอดสาย โดยเริ่มต้นบนกิโลเมตรที่ 134+880 บนถนนพหลโยธิน ที่ทางแยกบ่อพรานล้างเนื้อ ไปทางตะวันตกอ้อมด้านหลังวัดพระพุทธบาทราชวรมหาวิหาร แล้วไปบรรจบกับทางหลวงแผ่นดินหมายเลข 3020 และ ทางหลวงแผ่นดินหมายเลข 3022 เป็นเส้นทางในความรับผิดชอบของแขวงทางหลวงสระบุรี
พรรคพลังประชาชน (เกาหลีใต้)

พรรคพลังประชาชน  เดิมเรียกว่า พรรครวมอนาคต  เป็นพรรคการเมืองอนุรักษ์นิยมในเกาหลีใต้และเป็นพรรคแกนนำจัดตั้งรัฐบาลชุดปัจจุบัน 
พรรคการเมืองนี้ก่อตั้งขึ้นเมื่อวันอังคารที่ 17 กุมภาพันธ์ ปี ค.ศ. 2020 โดยเกิดจากการควบรวมกันของพรรคเสรีนิยมเกาหลี, พรรคอนุรักษ์นิยมใหม่ และ พรรคมุ่งสู่อนาคต 4.0 รวมถึงพรรคการเมืองขนาดเล็กอีกหลายพรรค หลังการเลือกตั้งสภานิติบัญญัติปี 2020 พรรคพลังประชาชนกลายเป็นพรรคการเมืองที่ใหญ่เป็นอันดับสองในสมัชชาแห่งชาติ โดยมีสมาชิกสภาผู้แทนราษฎร 107 คน
เลิฟออลเพลย์

เลิฟออลเพลย์  เป็นซีรีส์นิยายญี่ปุ่นเกี่ยวกับกีฬาแบดมินตัน เขียนโดยอาซามิ โคเซกิ ตีพิมพ์เป็นหนังสือในเครือ Poplar Bunko Pureful โดยสำนักพิมพ์ Poplar Publishing ทั้งหมด 4 เล่มระหว่างเดือนพฤษภาคม พ.ศ. 2554 ถึงมีนาคม พ.ศ. 2557 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Nippon Animation และ OLM ออกอากาศตั้งเดือนเมษายนถึงกันยายน พ.ศ. 2565 ได้รับการดัดแปลงเป็นมังงะ วาดภาพโดย Dam Miyata จะเผยแพร่ออนไลน์ทางเว็บไซต์มังงะ "Tonari no Young Jump" ของสำนักพิมพ์ชูเอชะตั้งแต่เดือนเมษายนปีเดียวกัน
ให้เสียงโดย: Natsuki Hanae
ให้เสียงโดย: Yōhei Azakami
ให้เสียงโดย: Makoto Furukawa
ให้เสียงโดย: Kensho Ono
ให้เสียงโดย: Tetsuya Kakihara
ให้เสียงโดย: Yuki Kaji
ให้เสียงโดย: Minako Kotobuki
ให้เสียงโดย: Kazuya Nakai
ให้เสียงโดย: Yuta Watanabe
ให้เสียงโดย: Arisa Higashino
ให้เสียงโดย: Masaya Matsukaze
ให้เสียงโดย: Shimba Tsuchiya
ให้เสียงโดย: Kishō Taniyama
ให้เสียงโดย: Hiroki Takahashi
อำเภอกมบัก

กมบัก  เป็นอำเภอในรัฐเซอลาโงร์ ประเทศมาเลเซีย จัดตั้งขึ้นในวันที่ 1 กุมภาพันธ์ ค.ศ. 1974 ซึ่งเป็นวันเดียวกันที่มีการประกาศให้กัวลาลัมเปอร์เป็นดินแดนสหพันธ์ กมบักเคยมีราวังเป็นเมืองหลักของอำเภอจนกระทั่งย้ายไปที่บันดาร์บารูเซอลายังใน ค.ศ. 1997 
เขตการปกครอง.
อำเภอกมบักแบ่งออกเป็น 4 ตำบล ดังนี้:
ประชากร.
นี่คือจำนวนประชากรจากสำมะโน ค.ศ. 2010 ของกระทรวงสถิติมาเลเซีย
กมบักเป็นหนึ่งในอำเภอที่มีชุมชนมุสลิมชาวหุยที่ใหญ่ที่สุดในประเทศมาเลเซีย โดยมีชาวหุยอาศัยอยู่ในอำเภอกมบักเกือบ 60%
โออิราเซะ

โออิราเซะ  เป็นเมืองในจังหวัดอาโอโมริ ประเทศญี่ปุ่น ข้อมูลเมื่อ ค.ศ. 2020 (2020)[ [update]] เมืองนี้มีประชากรประมาณ 25,149 คน และมีความหนาแน่นประชากรที่ 350 คนต่อตารางกิโลเมตร ใน 10,423 ครัวเรือน พื้นที่เมืองทั้งหมดมีขนาด 
ภูมิประเทศ.
โออิราเซะตั้งอยู่ที่ชายฝั่งตะวันออกของจังหวัดอาโอโมริ พื้นที่ส่วนใหญ่เป็นที่ราบหรือมีเนินเล็กน้อย และมีแม่น้ำโออิราเซะไหลผ่านเมืองนี้
เทศบาลรอบ ๆ.
จังหวัดอาโอโมริ
ภูมิอากาศ.
เมืองนี้มีภูมิอากาศภาคพื้นสมุทรแบบเย็น อุณหภูมิเฉลี่ยรายปีของโออิราเซะอยู่ที่ 10.2 °C หยาดน้ำฟ้าเฉลี่ยรายปีอยู่ที่ 1158 มิลลิเมตร โดยเดือนกันยายนเป็นเดือนที่เปียกชื้นที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 22.8 °C และต่ำสุดในเดือนมกราคมที่ประมาณ -1.6 °C
ประชากร.
จากข้อมูลสำมะโนญี่ปุ่น ประชากรในเมืองโออิราเซะเพิ่มขึ้นมาตลอด 40 ปี
สโมสรฟุตบอลยูเนี่ยน โคราช ในฤดูกาล 2565

การแข่งขันฟุตบอลของสโมสรฟุตบอลยูเนี่ยน โคราช ประจำปี พ.ศ. 2565
ผลการแข่งขัน.
แข่งขันกระชับมิตร.
      ชนะ
      เสมอ
      แพ้
 ตารางคะแนน กลุ่ม จี 
 แมตช์
ไทยแลนด์ อเมเจอร์ ลีก.
รอบแบ่งกลุ่ม (โซนอีสานตอนล่าง).
      ชนะ
      เสมอ
      แพ้
วัดวชิรธรรมาราม

วัดวชิรธรรมาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านใหม่ อำเภอมหาราช จังหวัดพระนครศรีอยุธยา
เดิมได้สร้างเป็น "โครงการพุทธอุทยานมหาราช" ตั้งอยู่บนเนื้อที่กว้างขวางกว่า 200 ไร่ เหตุที่ใช้ชื่อนี้เพราะเนื่องจากเป็นเส้นทางเดินทัพของสมเด็จพระนเรศวรมหาราช เมื่อได้ซื้อที่ดิน 200 ไร่ จึงได้ปรึกษากับสมเด็จพระวันรัต (จุนท์ พฺรหฺมคุตฺโต) รักษาการเจ้าคณะใหญ่ธรรมยุต วัดบวรนิเวศราชวรวิหาร และสมเด็จพระธีรญาณมุนี (สมชาย วรชาโย) วัดเทพศิรินทราวาสราชวรวิหาร เลขาธิการคณะสงฆ์ธรรมยุต กรรมการมหาเถรสมาคม ตลอดจนพระเถระผู้ใหญ่เห็นชอบให้สร้างวัดขึ้น รวมถึงโรงเรียนในพื้นที่เดียวกัน เพื่อเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้ขออนุญาตสร้างวัดคือ นายวัชรพงษ์ ระดมสิทธิพัฒน์ ตั้งวัดเมื่อวันที่ 18 ธันวาคม พ.ศ. 2555
ภายในพุทธอุทยานมีความโดดเด่นด้วยรูปหล่อหลวงพ่อทวดสีทององค์ใหญ่หน้าตักขนาด 24 เมตร สูง 51 เมตร ซึ่งตามประวัติศาสตร์นั้นหลวงพ่อทวดเคยเดินทางมาพำนักที่กรุงศรีอยุธยาเป็นเวลาหลายปี มีร้านค้าต่าง ๆ ตลาดย้อนยุค เรียงรายอยู่กว่า 130 ร้าน เรือนไทยขนาดใหญ่ 2 หลัง เสนาสนะมีอุโบสถ วิหาร ศาลาการเปรียญ ศาลาปฏิบัติธรรม และกุฏิสงฆ์ ปูชนียวัตถุที่สำคัญ คือ "พุทธเมตตาเสนานาถ" เป็นพระประธานประจำวิหาร
ตำบลทุ่งทอง (อำเภอทรายทองวัฒนา)

ทุ่งทองเป็นหนึ่งในจำนวน 3 ตำบลของอำเภอทรายทองวัฒนา จังหวัดกำแพงเพชร แบ่งการปกครองออกเป็น 11 หมู่บ้าน ตำบลทุ่งทองมีองค์กรปกครองส่วนท้องถิ่น 1 แห่ง คือ องค์การบริหารส่วนตำบลทุ่งทอง
ประวัติ.
แต่เดิมพื้นที่ตำบลทุ่งทองเคยเป็นส่วนหนึ่งของตำบลทุ่งทราย อำเภอคลองขลุง จนกระทั่งเมื่อวันที่ 25 กันยายน พ.ศ. 2527 ได้มีการจัดตั้งตำบลทุ่งทองขึ้นตามประกาศกระทรวงมหาดไทย เรื่อง ตั้งและเปลี่ยนแปลงเขตตำบลในท้องที่อำเภอคลองขลุง จังหวัดกำแพงเพชร โดยการโอนหมู่ที่ 3, 4, 5, 8, 9, 14, 15 และ 17 ของตำบลทุ่งทราย ทำให้ตำบลทุ่งทองในขณะนั้นมีจำนวนหมู่บ้านทั้งหมด 8 หมู่บ้าน
พื้นที่ของตำบลอยู่ในความควบคุมดูแลขององค์การบริหารส่วนตำบลทุ่งทองซึ่งเดิมมีฐานะเป็นสภาตำบลทุ่งทอง ก่อนที่จะได้รับการจัดตั้งเป็นองค์การบริหารส่วนตำบลใน พ.ศ. 2540
ที่ตั้งและอาณาเขต.
ตำบลทุ่งทองมีที่ตั้งอยู่ทางทิศเหนือของอำเภอทรายทองวัฒนา จังหวัดกำแพงเพชร อยู่ห่างจากตัวเมืองกำแพงเพชรประมาณ 55 กิโลเมตร และห่างจากกรุงเทพมหานครประมาณ 333 กิโลเมตร มีเนื้อที่ประมาณ 87.52 ตารางกิโลเมตร หรือ 54,700 ไร่ ตำบลทุ่งทองมีอาณาเขตติดต่อกับตำบลข้างเคียง ดังนี้
หมู่บ้านและประชากร.
พื้นที่ตำบลทุ่งทองมีประชากรทั้งหมด 7,283 คน โดยแบ่งเป็นประชากรชายทั้งหมด 3,616 คน และประชากรหญิงทั้งหมด 3,667 คน (เดือนธันวาคม 2564) แบ่งการปกครองออกเป็น 11 หมู่บ้าน ดังนี้
การศึกษา.
ภายในพื้นที่ตำบลทุ่งทองมีสถานศึกษาอยู่ทั้งหมด 5 แห่ง แบ่งเป็นโรงเรียนรัฐบาล 3 แห่ง และศูนย์พัฒนาเด็กเล็ก 2 แห่ง ดังนี้
กัมปงเซอรานี

กัมปงเซอรานี ("บ้านลูกครึ่งฝรั่งคริสตัง") เป็นย่านอยู่อาศัยตั้งอยู่เขตปูเลาตีกุซ เมืองจอร์จทาวน์ รัฐปีนัง ประเทศมาเลเซีย ตั้งอยู่ห่างจากตัวเมืองจอร์จทาวน์ 3.1 กิโลเมตร กัมปงเซอรานีถูกขนาบโดยวิทยาลัยอเวนิวทางทิศตะวันตกและตรอกเลนโดรทางทิศตะวันออก
ที่นี่เป็นแหล่งอาศัยของชาวยูเรเชียที่ลี้ภัยศาสนาจากภูเก็ตเมื่อต้นคริสต์ศตวรรษที่ 19 ทว่าการพัฒนาพื้นที่ให้กลายเป็นย่านที่พักอันทันสมัยในคริสต์ทศวรรษที่ 1990 ทำให้ชาวยูเรเชียอพยพออกไปอาศัยที่อื่นในจอร์จทาวน์ แม้จะถูกพัฒนาพื้นที่ไปบ้างแล้ว แต่พื้นที่โดยรอบยังคงรักษาลักษณะเฉพาะของความเป็นยูเรเชียและเป็นที่ตั้งของสมาคมยูเรเชียปีนัง
ประวัติ.
ชาวยูเรเชียผู้ลี้ภัยทางศาสนาจากภูเก็ตในรัชกาลสมเด็จพระเจ้ากรุงธนบุรีอพยพเข้าสู่เกอดะฮ์พร้อมกับฟรานซิส ไลต์ใน ค.ศ. 1786 ก่อนเคลื่อนย้ายเข้าไปตั้งชุมชนที่ปูเลาตีกุซใน ค.ศ. 1811 โดยเรียกชุมชนนี้ว่า "กัมปงเซอรานี" ชาวยูเรเชียจากสยามซึ่งส่วนใหญ่นับถือศาสนาคริสต์นิกายโรมันคาทอลิก ได้สร้างโบสถ์แม่พระปฏิสนธินิรมลเป็นศูนย์กลางประจำชุมชน ติดกับโบสถ์เป็นสามเณราลัยหรือวิทยาลัยกลางคาทอลิก สร้างตั้งแต่ ค.ศ. 1808 ชาวยูเรเชียเชื้อสายสยามเหล่านี้จะสื่อสารกันด้วยภาษาอังกฤษ ที่ปะปนกับภาษาโปรตุเกส ไทย และมลายู
ปลายคริสต์ศตวรรษที่ 20 มีการจัดสรรที่ดินของกัมปงเซอรานีเพื่อพัฒนา ชาวยูเรเชียจึงทำการประท้วงและต่อต้าน กระทั่ง ค.ศ. 1994 มีการปรับหน้าดินเพื่อก่อสร้างอาคารโดยสมบูรณ์ อาคารพาณิชย์และคอนโดมิเนียมหรูตั้งตระหง่านอยู่บนที่ดินกัมปงเซอรานี อย่างไรก็ตามชื่อถนนยังหลงเหลืออิทธิพลของยูเรเชียอยู่ เช่น ตรอกเลนโดรและตรอกคอลเลจ และสมาคมยูเรเชียปีนังยังคงตั้งอยู่ที่ชุมชนนี้ไม่ย้ายไปไหน
หมอหลวง

หมอหลวง  เป็นละครโทรทัศน์ไทยแนวย้อนยุค–ตลก และดรามา โดยผู้จัด ปิยะ เศวตพิกุล และ ชุดาภา จันทเขตต์ รับหน้าที่เป็นผู้กำกับด้วย นำแสดงโดย มาริโอ้ เมาเร่อ รับบท ทองอ้น และ คิมเบอร์ลี่ แอน โวลเทมัส รับบท บัว ร่วมด้วย มาสุ จรรยางค์ดีกุล, ศิริลักษณ์ คอง, ณปภา ตันตระกูล, ชาตโยดม หิรัณยัษฐิติ, จริยา แอนโฟเน่, สรวงสุดา ลาวัณย์ประเสริฐ, มยุริญ ผ่องผุดพันธ์ ออกอากาศตั้งแต่วันที่ 21 มีนาคม พ.ศ. 2566 ทุกวันจันทร์และอังคาร เวลา 20:25 น. ทางช่อง 3 เรื่องราวเกิดขึ้นในยุคสมัยรัชกาลที่ 3 โดยมีนักศึกษาแพทย์ที่ชื่ออัคริมาย้อนยุคมาโผล่ในหมู่บ้านสำนักดาบบ้านครูหาญ
ละครโทรทัศน์เรื่องนี้ไม่ได้เป็นภาคต่อของละครเรื่อง"ทองเอก หมอยา ท่าโฉลง"
งานสร้าง.
ละครโทรทัศน์เรื่องนี้ปล่อยภาพถ่ายเสื้อผ้าเมื่อเดือนมกราคม พ.ศ. 2565 และปิดกล้องเมื่อเดือนสิงหาคม พ.ศ. 2565 ในวันที่ 1 มีนาคม พ.ศ. 2566 ทางช่อง 3 ได้เผยแพร่วิดีโอแนะนำแรกของละคร
นักแสดง.
ตัวละครสมทบ.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
บุตรชายของครูหาญ
 อดีตหมอหลวงที่ใช้ยาผีบอกรักษาชาวบ้าน
 พ่อของบัว / อัคริมา
 แม่ของบัว / อัคริมา
ฮีลเลอร์เกิร์ล

ฮีลเลอร์เกิร์ล (; โรมาจิ: "Hīrā Gāru") เป็นซีรีส์อนิเมะออริจินัลญี่ปุ่น สร้างโดยสตูดิโอ 3เฮิรตซ์ ซีรีส์อนิเมะกำกับโดยยาซูฮิโระ อิริเอะ เขียนบทโดยโนโบรุ คิมูระ ออกแบบตัวละครโดยยูกิเอะ อากิยะ และรับผิดชอบดนตรีประกอบโดยเรียว ทากาฮาชิ ออกอากาศตั้งแต่เดือนเมษายนถึงมิถุนายน พ.ศ. 2565 ทางช่อง Tokyo MX และ BS11.
ให้เสียงโดย: คาริง อิโซเบะ
ให้เสียงโดย: อากาเนะ คุมาดะ
ให้เสียงโดย: มารินะ โฮริอุจิ
ให้เสียงโดย: จิฮายะ โยชิตาเกะ
ให้เสียงโดย: มิยุ ทากางิ
ให้เสียงโดย: อายาฮิ ทากางากิ
ให้เสียงโดย: ฮิซาโกะ โทโจ
ทางหลวงแผ่นดินหมายเลข 3005

ทางหลวงแผ่นดินหมายเลข 3005 หรือ สายนครสวรรค์ – โกรกพระ เป็นทางหลวงแผ่นดินในจังหวัดนครสวรรค์ มีระยะทางตลอดทั้งสาย 14.114 กิโลเมตร (เริ่มนับที่ กม.0+440) ส่วนใหญ่จะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่ถนนสวรรค์วิถี ตำบลนครสวรรค์ตก อำเภอเมืองนครสวรรค์ ไปทางทิศใต้ ผ่านแยกตะเคียนเลื่อน (ใต้สะพาน) ตัดกับ ทางหลวงแผ่นดินหมายเลข 122 ที่ตำบลตะเคี่ยนเลื่อน แล้วไปสิ้นสุดบนทางหลวงแผ่นดินหมายเลข 3319 และ ทางหลวงชนบท นว.1111 ในตำบลโกรกพระ อำเภอโกรกพระ เป็นเส้นทางในความรับผิดชอบของแขวงทางหลวงนครสวรรค์ที่ 1
คืนร้อนซ่อนปรารถนา

คืนร้อนซ่อนปรารถนา  เป็นภาพยนตร์แนวระทึกขวัญ ลึกลับ ของเกาหลีใต้ปี ค.ศ. 2009 นำแสดงโดย ฮัน ซ็อก-คยู, ซน เย-จิน และ โก ซู สร้างจากนวนิยายของญี่ปุ่นเรื่อง Journey Under the Midnight Sun ของ Keigo Higashino
เรื่องย่อ.
ภาพยนตร์เรื่องนี้เริ่มต้นเมื่อ คิม ชี-ฮู เจ้าของโรงรับจำนำถูกพบว่าเสียชีวิตในอาคารร้างในเมืองอันห่างไกล ตำรวจสันนิษฐานว่าอาจจะเป็นการฆาตกรรมหรือการฆ่าตัวตาย 
สิบสี่ปีก่อนนั้นมีคนพบศพชายคนหนึ่งบนเรือร้าง ผู้ต้องสงสัยหลักเป็นผู้หญิงที่สงสัยว่าเป็นคู่รักของเขาก็ถูกพบว่าเสียชีวิตหลังจากนั้นไม่นาน อี จี-อา ลูกสาวของผู้หญิงคนนั้นได้เปลี่ยนชื่อเป็น ยู มี-โฮ ในเวลาต่อมาเมื่อเธอย้ายไปอยู่กับป้าของเธอซึ่งทำสวนดอกไม้
สิบสี่ปีต่อมานักสืบ โช มิน-อู บังเอิญค้นพบความเชื่อมโยงระหว่างทั้งสองคดี จากการพูดคุยกับภรรยาม่ายของเจ้าของโรงรับจำนำและลูกชายของเธอ คิม โย-ฮัน ไม่ได้เบาะแสอะไรเลย จากนั้น โช มิน-อู ได้ขอความช่วยเหลือจาก ฮัน ดง-ซู ซึ่งสืบสวนคดีนี้เมื่อสิบสี่ปีก่อน ฮัน ดง-ซู จดจำได้ทุกรายละเอียดข้อเท็จจริงเพราะคดีที่ยังไม่คลี่คลายนี้ได้ทำลายอาชีพและพรากชีวิตลูกชายของเขา ดง-ซู ตัดสินใจเปิดการสอบสวนอีกครั้งพร้อมกับ มิน-อู และ อี ชี-ย็อง
ทางหลวงแผ่นดินหมายเลข 3329

ทางหลวงแผ่นดินหมายเลข 3329 (สายตาคลี – หนองหลวง) เป็นทางหลวงแผ่นดินในจังหวัดนครสวรรค์ มีระยะทางตลอดทั้งสาย 39.074 กิโลเมตรเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกตาคลี บน ถนนพหลโยธิน ตำบลตาคลี อำเภอตาคลี ไปทางทิศตะวันออกเฉียงเหนือ ผ่านจุดตัดทางรถไฟสายเหนือ และไปสิ้นสุดบนทางหลวงแผ่นดินหมายเลข 1145 และ ทางหลวงชนบท นว.4024 ที่ตำบลอุดมธัญญา อำเภอตากฟ้า เป็นเส้นทางในความรับผิดชอบของแขวงทางหลวงนครสวรรค์ที่ 2 (ตากฟ้า)
ทางหลวงแผ่นดินหมายเลข 3013

ทางหลวงแผ่นดินหมายเลข 3013 (สายหนองฉาง – ลาดยาว) เป็นทางหลวงแผ่นดินที่พาดผ่าน จังหวัดอุทัยธานี และ จังหวัดนครสวรรค์ มีระยะทางตลอดทั้งสาย 46.272 กิโลเมตรเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกหนองฉาง ตัดกับ ทางหลวงแผ่นดินหมายเลข 333 ตำบลหนองฉาง อำเภอหนองฉาง ไปทางทิศตะวันตก ผ่านตัวอำเภอหนองฉาง ผ่านตัวอำเภอทัพทัน และตัดกับทางหลวงแผ่นดินหมายเลข 3319 และตัดกับทางหลวงแผ่นดินหมายเลข 3456 และผ่านตัวอำเภอสว่างอารมณ์ และตัดกับทางหลวงแผ่นดินหมายเลข 3456 อีกครั้ง แล้วเข้าสู่เขตอำเภอลาดยาว จังหวัดนครสวรรค์ แล้วตัดกับทางหลวงแผ่นดินหมายเลข 3473 ที่ตำบลสร้อยละคร แล้วไปสิ้นสุดที่แยกลาดยาว ตัดกับทางหลวงแผ่นดินหมายเลข 1072 ในตำบลลาดยาว อำเภอลาดยาว เป็นเส้นทางในความรับผิดชอบของแขวงทางหลวงอุทัยธานี และ แขวงทางหลวงนครสวรรค์ที่ 1
การแบ่งตอนควบคุม.
ทางหลวงแผ่นดินหมายเลข 3013 แบ่งเขตการควบคุมออกเป็น 3 ตอน ได้แก่
วัดเขาวงศ์ (จังหวัดปราจีนบุรี)

วัดเขาวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลย่านรี อำเภอกบินทร์บุรี จังหวัดปราจีนบุรี มีที่ดินตั้งวัดเนื้อที่ 53 ไร่เศษ มีพระครูกิตติปัญญาธร เป็นเจ้าอาวาส ณ ปัจจุบัน
วัดเขาวงศ์ตั้งวัดเมื่อวันที่ 4 มกราคม พ.ศ. 2538 ได้รับพระราชทานวิสุงคามสีมาเมื่อวันที่ 23 มิถุนายน พ.ศ. 2553 เริ่มแรกเป็นสำนักสงฆ์
อาคารเสนาสนะภายในวัด ได้แก่ อุโบสถกว้าง 33.70 เมตร ยาว 47.80 เมตร กุฏิสองชั้น 3 หลัง ศาลาการเปรียญ 2 หลัง ศาลาธรรมสังเวช 1 หลัง กว้าง 29 เมตร ยาว 53 เมตร โรงเรียนพระปริยัติธรรม 1 หลัง เป็นสำนักปฏิบัติธรรมประจำจังหวัดแห่งที่ 10 ประจำปี 2563 รวมถึงเป็นศูนย์ศึกษาพระพุทธศาสนาวันอาทิตย์ ตั้งแต่ พ.ศ. 2551 จัดการเรียนการสอนตามหลักสูตรนักธรรม ตรี โท เอก ได้รับคัดเลือกหน่วยอบรมประจำตำบลดีเด่นเฉลิมพระเกียรติ ประจำปี 2553
วัดแจ้ง (จังหวัดสุราษฎร์ธานี)

วัดแจ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่างทอง อำเภอเกาะสมุย จังหวัดสุราษฎร์ธานี
วัดแจ้งตั้งวัดเมื่อ พ.ศ. 2418 โดยมีพระอาจารย์คล้ำเป็นผู้นำ ซึ่งมีนางจุ้ย นางเคย เป็นผู้อุปถัมภ์ เดิมสถานที่เป็นที่โล่งแจ้ง จึงให้ชื่อว่า "วัดแจ้ง" ในสมัยพระครูอรุณกิจโกศล (พริ้ง โกสโล) มีการซื้อที่ดินให้วัด 2 แปลง สร้างศาลาการเปรียญ วิหาร กุฏิ หอฉัน เมรุ ศาลายาว ห้องสมุด ปลูกพระศรีมหาโพธิ และซ่อมอุโบสถ 2 ครั้ง สร้างซุ้มประตู กำแพงวัด หอระฆัง ต่อมาในสมัยพระครูอรุณกิจโกศล (จำรัส เขมธมฺโม) ได้สร้างอุโบสถหลังใหม่ในที่เดิม วัดแจ้งได้รับการยกย่องเป็นวัดตัวอย่างในปี พ.ศ. 2516 วัดได้รับพระราชทานวิสุงคามสีมาเมื่อ พ.ศ. 2448 ในสมัยพระอาจารย์มีเป็นเจ้าอาวาส
เสนาสนะที่สำคัญ ได้แก่ ศาลาการเปรียญ อุโบสถ ศาลาเอนกประสงค์ มณฑปประดิษฐานรูปเหมือนหลวงพ่อพริ้ง หลวงพ่อพร้อม พระเกจิอาจารย์ชื่อดังของเกาะสมุย
ลัทธิแคทาร์

ลัทธิแคทาร์ (มาจากภาษากรีก , , "ผู้บริสุทธิ์") เป็นขบวนการคริสตชนแบบทวินิยมและไญยนิยมระหว่างคริสต์ศตวรรษที่ 12–14 เจริญในยุโรปใต้โดยเฉพาะอิตาลีตอนเหนือและฝรั่งเศสตอนใต้ ผู้นับถือลัทธินี้เรียกว่า ชาวแคทาร์ (Cathars) และแทนตนเองว่า ชาวคริสต์ผู้ประเสริฐ (Good Christians) เป็นที่รู้จักจากการถูกเบียดเบียนทางศาสนาอย่างยาวนานจากพระศาสนจักรคาทอลิก ลัทธิแคทาร์มาถึงยุโรปตะวันตกที่แคว้นล็องก์ด็อกของฝรั่งเศสในคริสต์ศตวรรษที่ 11 บางครั้งผู้นับถือลัทธิแคทาร์ถูกเรียกว่า แอลบิเจนเซียน (Albigensians) ตามชื่อเมืองอาลบีอันเป็นที่ตั้ง ความเชื่อของลัทธิแคทาร์อาจมีต้นกำเนิดในจักรวรรดิไบแซนไทน์ เริ่มแรกถูกเผยแพร่โดยนักพรตผู้วางแนวทางปฏิบัติเพียงเล็กน้อย ส่งผลให้วัตรปฏิบัติของลัทธิแคทาร์ในแต่ละท้องที่แตกต่างกันไป ด้านพระศาสนจักรคาทอลิกไม่ยอมรับวัตรปฏิบัติดังกล่าวรวมถึงพิธีศักดิ์สิทธิ์ "consolamentum" ซึ่งชาวแคทาร์จะได้รับการล้างบาปและกลายเป็น "ผู้สมบูรณ์" (Perfect)
ลัทธิแคทาร์ได้รับอิทธิพลอย่างสูงจากกลุ่มบอกอมิลลิซึมในจักรวรรดิบัลแกเรียที่ 1 และอาจมีรากฐานมาจากลัทธิพอลิเซียนในอาร์มีเนียและตะวันออกของอานาโตเลียผ่านการตั้งถิ่นฐานใหม่ของชาวพอลิเซียนในเธรซ แม้ว่าแคทาร์จะเป็นคำที่ใช้เรียกกลุ่มนี้มานานหลายศตวรรษ แต่การเรียกตนเองด้วยชื่อนี้ยังคงเป็นถกเถียง ในบันทึกของชาวแคทาร์ระบุว่า ผู้ประเสริฐ (Bons Hommes), สตรีผู้ประเสริฐ (Bonnes Femmes) และชาวคริสต์ผู้ประเสริฐ (Bons Chrétiens) เป็นคำทั่วไปที่ชาวแคทาร์ใช้เรียกตนเอง
แนวคิดพระเป็นเจ้าสององค์หรือหลักการแบบเทวัสนิยมที่ว่ามีพระเป็นเจ้าที่ดีและชั่วร้ายนั้นเป็นจุดที่พระศาสนจักรคาทอลิกใช้โจมตีชาวแคทาร์ พระศาสนจักรคาทอลิกอ้างว่าแนวคิดนี้เป็นปฏิปักษ์กับเอกเทวนิยมซึ่งเชื่อว่ามีพระเป็นเจ้าเพียงองค์เดียวผู้สร้างสรรพสิ่งทั้งมองเห็นและมองไม่เห็น ชาวแคทาร์เชื่อว่าพระเป็นเจ้าที่ดีคือพระเป็นเจ้าในพันธสัญญาใหม่ผู้สร้างโลกแห่งจิตวิญญาณ ขณะที่พระเป็นเจ้าที่ชั่วร้ายคือพระเป็นเจ้าในพันธสัญญาเก่าผู้สร้างโลกกายภาพ ซึ่งชาวแคทาร์หลายคนเปรียบเสมือนซาตาน ชาวแคทาร์เชื่อว่าจิตมนุษย์เป็นจิตของเทวทูตไร้เพศที่ติดอยู่ในโลกกายภาพของพระเป็นเจ้าที่ชั่วร้าย ถูกกำหนดให้เวียนว่ายตายเกิดจนบรรลุความรอดผ่านพิธี "consolamentum" ซึ่งกระทำในช่วงใกล้เสียชีวิตเพื่อกลับคืนสู่พระเป็นเจ้าที่ดี
สมเด็จพระสันตะปาปาอินโนเซนต์ที่ 3 พยายามกำจัดลัทธิแคทาร์มาตั้งแต่เริ่มดำรงตำแหน่งด้วยการส่งมิชชันนารีและโน้มน้าวผู้มีอำนาจในท้องถิ่น ค.ศ. 1208 ปีแยร์ เดอ กัสแตลโน ผู้แทนของพระองค์ถูกสังหารระหว่างเดินทางกลับโรมหลังประกาศขับแรมงที่ 6 เคานต์แห่งตูลูซออกจากศาสนาด้วยเหตุผลว่าปรานีต่อชาวแคทาร์เกินไป หลังจากนั้นสมเด็จพระสันตะปาปาอินโนเซนต์ที่ 3 ประกาศให้กัสแตลโนเป็นมรณสักขีและเริ่มสงครามครูเสดแอลบิเจนเซียนในค.ศ. 1209 สงครามนี้จบลงในค.ศ. 1229 ด้วยความพ่ายแพ้ของชาวแคทาร์ จากนั้นชาวแคทาร์ที่ยังหลงเหลือถูกปราบปรามจนหมดสิ้นในค.ศ. 1350
ลัทธิแคทาร์เป็นหัวข้อขัดแย้งในวงวิชาการถึงความเป็นขบวนการที่เป็นระบบหรือเป็นเพียงแค่แนวคิด การขาดองค์กรกลาง ความแตกต่างระหว่างความเชื่อและการปฏิบัติในแต่ละพื้นที่ รวมถึงการขาดหลักฐานจากฝ่ายแคทาร์เองส่งผลให้นักวิชาการบางส่วนตั้งคำถามถึงการมีอยู่ของลัทธิแคทาร์ ขณะที่นักวิชาการบางส่วนกล่าวว่ามีหลักฐานยืนยันการมีอยู่จริงของลัทธินี้ และพบว่าศาสนจักรสมัยกลางสร้างให้ภัยคุกคามของลัทธิแคทาร์ดูเกินจริง
หาดไร่เลย์

หาดไร่เลย์ เป็นคาบสมุทรขนาดเล็กระหว่างเมืองกระบี่และตำบลอ่าวนางในประเทศไทย สามารถเข้าถึงได้โดยทางเรือเท่านั้นเนื่องจากมีหน้าผาหินปูนสูงตัดทางเข้าแผ่นดินใหญ่ หน้าผาเหล่านี้ดึงดูดนักปีนเขาจากทั่วทุกมุมโลก แต่พื้นที่นี้ยังเป็นที่นิยมเนื่องจากมีชายหาดที่สวยงามและบรรยากาศที่ผ่อนคลายที่เงียบสงบ ที่พักมีตั้งแต่บังกะโลและรีสอร์ทราคากลางในหาดไร่เลย์ตะวันออก ไปจนถึงรีสอร์ทหรูที่เน้นพื้นที่หาดไร่เลย์ตะวันตก แม้ว่าอย่างหนึ่ง รอยวดี, ครอบคลุมทั้งริมน้ำและยังมีร้านอาหารริมชายหาดที่อ่าวพระนาง พื้นที่หลัก 4 แห่งของไร่เลย์ประกอบด้วยพระนาง ไร่เลย์ตะวันตก ไร่เลย์ตะวันออก และต้นไทร ต้นไทรเหมาะสำหรับนักปีนเขาและชุดแบ็คแพ็คเกอร์และมีลักษณะเป็นแบบชนบทมากกว่าความหรูหราของไร่เลย์ตะวันตก และร้านค้าและร้านอาหารบริเวณทางเดินริมทะเลไร่เลย์ตะวันออก
ชื่อ "ไร่เลย์" แต่เดิมมาจากคำว่า ไร่เล
สมัยก่อนบริเวณนี้เป็นที่อยู่อาศัยของชาวบ้านชาวประมงจำนวนไม่กี่หลังคาเรือน ซึ่งมีการทำไร่ของชาวบ้านละแวกนั้น ชาวบ้านจึงเรียกบริเวณนั้นว่า ไร่เล เป็นภาษาใต้สื่อถึง ไร่ที่อยู่ริมทะเล
หาดไร่เลย์ไม่ได้รับผลกระทบอย่างรุนแรงจากสึนามิเมื่อวันที่ 26 ธันวาคม พ.ศ. 2547
หาดไร่เลย์ตะวันออก.
หาดไร่เลย์ตะวันออก เป็นจุดเทียบเรือสำหรับเรือที่เดินทางมาจากกระบี่ ชายหาดตะวันออกส่วนใหญ่ปกคลุมด้วยป่าชายเลนหนาแน่นและไม่เหมาะสำหรับการว่ายน้ำ ทางด้านเหนือสุดของริมน้ำมีย่านการค้าริมทางเดินที่มีร้านอาหารมากมาย และบาร์ และบริการต่าง ๆ รวมทั้งโรงเรียนมวยไทย และรีสอร์ทราคาต่ำกว่าหาดไร่เลย์ตะวันตก ด้านบนบนเส้นทางที่นำไปสู่ต้นไทรคือถ้ำเพชร ซึ่งมีทางเดินลึกเข้าไป ทางใต้สุดของทางเดินริมทะเลมีทางเดินสาธารณะที่คดเคี้ยวใต้หน้าผาหินปูนที่ยื่นออกมาและเข้าถึงหาดพระนางได้
หาดไร่เลย์ตะวันตก.
หาดไร่เลย์ตะวันตก เชื่อมต่อกับฝั่งตะวันออกด้วยทางเดินผ่านรีสอร์ตขนาดใหญ่หรือโดยเส้นทางผ่านป่าทึบบาง ๆ เป็นจุดหมายปลายทางหลักสำหรับผู้ชื่นชอบชายหาดในไร่เลย์ ชายหาดขนาบด้วยหน้าผาหินปูนสูงทั้งสองข้าง มีบริการเรือหางยาวเพื่อเดินทางไปอ่าวนาง 15 นาทีทางเหนือของไร่เลย์ นอกจากนี้ เรือข้ามฟากที่ออกจากไร่เลย์ไปยังเกาะพีพีและจุดตะวันตกรวมทั้งภูเก็ตออกจากหาดด้านตะวันตก จุดรวมของหาดไร่เลย์ตะวันตกคือทางเดินเล่นสั้น ๆ (ถนนคนเดิน) เรียงรายไปด้วยร้านอาหารและร้านค้า
หาดไร่เลย์ตะวันตก
จรณ โสรัตน์

จรณ โสรัตน์ (เกิด 23 พฤษภาคม พ.ศ. 2531) ชื่อเล่น ท็อป เป็นนักแสดงชายชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ
ประวัติ.
จรณ โสรัตน์ มีชื่อเล่นว่า ท็อป เกิดเมื่อวันที่ 23 พฤษภาคม พ.ศ. 2531 ที่อำเภอชัยบาดาล จังหวัดลพบุรี จบการศึกษาระดับอนุบาลและประถมศึกษาจาก โรงเรียนจินดารัตน์ มัธยมศึกษาตอนต้นจาก โรงเรียนวินิตศึกษา ในพระราชูปถัมภ์ฯ มัธยมศึกษาตอนปลายจาก โรงเรียนพิบูลวิทยาลัย ระดับปริญญาตรีจาก คณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
จรณเคยคบหากับพิมพ์ชนก ลือวิเศษไพบูลย์ ก่อนที่จะเลิกรากันไป จากนั้นได้คบหากับนัดดาภรณ์ นิวาตวงศ์ แต่ท้ายที่สุดทั้งคู่ก็ต้องเลิกราไปในปี พ.ศ. 2563
เข้าสู่วงการ.
ท็อป จรณ ก้าวเข้าสู่วงการจากการถ่ายแบบนิตยสารและถ่ายโฆษณาก่อนจะได้แสดงภาพยนตร์เรื่องแรกคือเรื่อง เฟรนด์ชิพ เธอกับฉัน เมื่อปี พ.ศ. 2551 โดยรับบทเป็น แหลม จากนั้นจึงได้เข้ามาเซ็นสัญญาเป็นนักแสดงในสังกัด ช่อง 3 เมื่อปี พ.ศ. 2554 โดยมีละครเรื่องแรกกับทางช่องคือเรื่อง เหนือเมฆ 2 มือปราบจอมขมังเวทย์ เมื่อปี พ.ศ. 2555 รับบทเป็น คมศร สุริยน ต่อมามีผลงานละครเรื่องที่ 2 คือซีรีส์ สุภาพบุรุษจุฑาเทพ ตอน คุณชายรัชชานนท์ เมื่อปี พ.ศ. 2556 โดยรับบทเป็น เรืออากาศโท หม่อมหลวงชัชวีร์ เทวพรหม/เจ้าหลวงรังสิมันตุ์ พูคำวงศ์ และมีละครกับทางช่อง 3 เรื่อยมาจนกระทั่งไม่ต่อสัญญาและหมดสัญญาเมื่อปี พ.ศ. 2564 กลายเป็นนักแสดงอิสระในที่สุดโดยละครเรื่องสุดท้ายที่เล่นไว้ให้กับทางช่อง 3 คือเรื่อง ปมเสน่หา
ผลงาน.
พิธีกร.
ออนไลน์
พิพิธภัณฑสถานแห่งชาติ มหาวีรวงศ์

พิพิธภัณฑสถานแห่งชาติ มหาวีรวงศ์ เป็นพิพิธภัณฑ์แห่งหนึ่งตั้งอยู่ถนนราชดำเนิน ตำบลในเมือง อำเภอเมืองนครราชสีมา จังหวัดนครราชสีมา ภายในจัดแสดงโบราณวัตถุ ศิลปวัตถุที่มีคุณค่าทางด้านโบราณคดี ประวัติศาสตร์ศิลปะ และขนบธรรมเนียมประเพณี
ประวัติ.
ปี พ.ศ. 2470 สมเด็จพระมหาวีรวงศ์ (อ้วน ติสฺโส) ได้มอบโบราณวัตถุและศิลปวัตถุที่รวบรวมไว้ ให้แก่กรมศิลปากร เพื่อจัดแสดง เป็นแหล่งเรียนรู้เกี่ยวกับมรดกศิปวัฒนธรรมของชาติ
ปี พ.ศ. 2497 กรมศิลปากร ได้สร้างอาคารจัดแสดงของพิพิธภัณฑสถานขึ้น และเปิดอย่างเป็นทางการเมื่อวันที่ 24 มิถุนายน 2497
ปี พ.ศ. 2504 กรมศิลปากร ประกาศจัดตั้ง พิพิธภัณฑสถานแห่งชาติ มหาวีรวงศ์ เพื่อถวายเกียรติแด่สมเด็จพระมหาวีรวงศ์
สิ่งของที่จัดแสดง.
พิพิธภัณฑสถานแห่งชาติ มหาวีรวงศ์ ได้จัดแสดงโบราณวัตถุและศิลปวัตถุ ที่มีคุณค่าทางด้านโบราณคดี ประวัติศาสตร์ศิลปะ ขนบธรรมเนียมประเพณี หลากหลายสมัย คือ
โบราณวัตถุที่จัดแสดง เป็นของที่สมเด็จพระมหาวีรวงศ์ (อ้วน ติสฺโส) ได้รวบรวมไว้ และมอบให้กรมศิลปากร ส่วนหนึ่งได้จากการขุดค้นทางโบราณคดี การขุดแต่ง บูรณะ โบราณสถาน และยังมีสิ่งของที่ประชาชนได้มอบไว้ให้พิพิธภัณฑ์ด้วย
ฟุตซอลชิงแชมป์เอเชีย 2022

การแข่งขันฟุตซอลชิงแชมป์เอเชีย 2022 เป็นครั้งที่ 16 ของการแข่งขัน ฟุตซอลชิงแชมป์เอเชีย (ก่อนหน้านั้นใช้ชื่อ เอเอฟซี ฟุตซอล แชมเปียนชิพ มาก่อนจะรีแบรนด์ในปี ค.ศ. 2021) เป็นการแข่งขันฟุตซอลชิงแชมป์ระดับนานาชาติประจำปีที่จัดขึ้นโดยสมาพันธ์ฟุตบอลเอเชีย (เอเอฟซี) 
สำหรับทีมชาติฟุตซอลทีมชายของทวีปเอเชีย ทั้งหมด 16 ทีมที่จะเข้าร่วมในทัวร์นาเมนต์
รอบคัดเลือก.
รอบคัดเลือกเดิมมีกำหนดจะเล่นตั้งแต่วันที่ 13 ถึง 24 ตุลาคม พ.ศ. 2564. อย่างไรก็ตาม, เมื่อวันที่ 5 กรกฎาคม พ.ศ. 2564, เอเอฟซีประกาศว่าจะจัดขึ้นตั้งแต่วันที่ 1 ถึง 15 เมษายน พ.ศ. 2565.
ทีมที่ผ่านเข้ารอบ.
ทีมด้านล่างนี้คือได้สิทธิ์ผ่านเข้ารอบสำหรับทัวร์นาเมนต์รอบสุดท้าย.
1 "ตัวเอียง" ระบุถึงเจ้าภาพในปีนั้น.
ผู้เล่น.
แต่ละทีมจะต้องลงทะเบียนผู้เล่น 14 คน, และอย่างน้อยที่สุดสองตำแหน่งจะต้องเป็นผู้รักษาประตู.
รอบแบ่งกลุ่ม.
สองทีมที่ดีที่สุดของแต่ละกลุ่มผ่านเข้าสู่รอบก่อนรองชนะเลิศ.
เวลาทั้งหมดคือเวลาท้องถิ่น, AST .
ผู้ทำประตู.
มีการทำประตู 170 จากการแข่งขัน 28 เฉลี่ย ต่อนัด
การทำประตู 10 ครั้ง
สิงห์ชัย ทนินซ้อน

สิงห์ชัย ทนินซ้อน (16 มกราคม พ.ศ. 2500) เป็นอัยการสูงสุด คนที่ 16 กรรมการเนติบัณฑิตยสภา และกรรมการสภามหาวิทยาลัยผู้ทรงคุณวุฒิ มหาวิทยาลัยบูรพา
ประวัติ.
สิงห์ชัย เกิดเมื่อวันที่ 16 มกราคม พ.ศ. 2500 
ที่ตำบลบ้านชุ้ง อำเภอนครหลวง จังหวัดพระนครศรีอยุธยา เป็นบุตรของนายสมศักดิ์ และนางวรรณี ทนินซ้อน สำเร็จการศึกษานิติศาสตรบัณฑิต เกียรตินิยมอันดับ 2 จากมหาวิทยาลัยธรรมศาสตร์ รัฐศาสตรมหาบัณฑิต จากมหาวิทยาลัยธรรมศาสตร์ และเนติบัณฑิตไทย ผ่านการอบรมหลักสูตรที่สำคัญ เช่น หลักสูตรนิติธรรมเพื่อประชาธิปไตย รุ่นที่ 8 วิทยาลัยศาลรัฐธรรมนูญ นักบริหารกระบวนการยุติธรรมชั้นสูง รุ่นที่ 22 จากวิทยาลัยการยุติธรรม สำนักงานศาลยุติธรรม หลักสูตรนักบริหารยุทธศาสตร์การป้องกันและปราบปรามการทุจริตระดับสูง รุ่นที่ 4 สำนักงาน ป.ป.ช.
การทำงาน.
สิงห์ชัย เริ่มรับราชการที่สำนักงานอัยการสูงสุด เมื่อวันที่ 8 สิงหาคม พ.ศ. 2522 เคยดำรงตำแหน่งรองอธิบดีอัยการสำนักงานชี้ขาดอัยการสูงสุด รองอธิบดีอัยการสำนักงานคดีอาญา รองอธิบดีอัยการสำนักงานคดีเศรษฐกิจและทรัพยากร อธิบดีอัยการสำนักงานคดีอัยการสูงสุด อธิบดีอัยการสำนักงานคดีอาญา รองอัยการสูงสุด และเป็นอัยการสูงสุดในที่สุด
นอกจากนี้ยังดำรงตำแหน่งรองเลขาธิการและกรรมการเนติบัณฑิตยสภา และกรรมการในสภามหาวิทยาลัยบูรพา อีกด้วย
ชีวิตส่วนตัว.
สิงห์ชัย สมรสกับปรียานุช ทนินซ้อน มีบุตร 1 คน คือ ปัทมพร ทนินซ้อน